ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کے وی آئی سی نے کووڈ - 19 کے دوران جموں و کشمیر کے کھادی کاریگروں کو ان کی گزر بسر کے لیے 30 کروڑ روپے تقسیم کیے
نئی دہلی،30دسمبر ،2020 / کھادی اور دیہی صنعتوں کے کمیشن کے وی آئی سی نے کووڈ – 19 کے دوران جموں و کشمیر میں کھادی کے کاریگروں پر خصوصی توجہ دی ہے۔ کے وی آئی سی نے پورے ملک میں دیرپا روزگار کی فراہمی کےلیے انتھک کام کیا ہے۔ ساتھ ہی ساتھ اس نے صرف جموں و کشمیر میں ہی پہاڑی علاقوں میں کھادی اداروں کو 29.65 کروڑ روپے تقسیم کیے ہیں۔
یہ رقم مئی 2020 سے ستمبر 2020 تک جموں و کشمیر میں 84 کھادی اداروں کو دی گئی ہے جس سے ان اداروں سے وابستہ 10800 کھادی کاریگروں کو فائدہ حاصل ہوا ہے۔ یہ مالی مددکے وی آئی سی کی ترمیم شدہ مارکیٹنگ ترقیاتی امداد کے تحت دی گئی ہے جس کا راست تعلق پیداوار سے متعلق سرگرمیوں سے ہے۔ اس اسکیم کے تحت رقم ڈی بی ٹی کے ذریعے کاریگروں کے بینک کھاتوں میں براہ راست منتقل کر دی جاتی ہے۔
کووڈ – 19 لاک ڈاؤن مدت کے دوران کے وی آئی سی نے ایک خصوصی مہم بھی شروع کی ہے جس کا مقصد جموں و کشمیر کے ان کھادی اداروں کے ایم ایم ڈی اے کے 951 پرانے دعوؤں کو نمٹانا ہے جن کا تعلق 17-2016 سے لے کر 19-2018 کی درمیانی مدت سے ہے اور جو مختلف تکنیکی وجوہات سے زیر التوا ع ہے۔
کے وی آئی سی کے چیئرمین جناب ونئے کمار سکسینہ نے کہا اس خصوصی مہم کے ذریعے 29.65 کروڑ روپے کی رقم 84 کھادی اداروں کو جاری کی گئی ہے جس سے جموں و کشمیر میں 10800 کاریگر کنبوں کو براہ راست فائدہ ہوا ہے۔ جس سے ہر کمزور طبقے کو آتم نربھر بنانے کے وزیراعظم کے خواب کو تقویت ملی ہے۔
جناب سکسینہ نے کہا کہ کھادی اداروں اور کاریگروں کو ایم ایم ڈی اے اسکیم کے ذریعے مالی مدد کو یقینی بنانے کے علاوہ کے وی آئی سی نے جموں ، اودھم پور، پلوامہ، کپواڑہ اور اننت ناگ میں کام کرنے والی ہزاروں خاتون کاریگروں کو بھی کام پر لگایا ہے۔ انہیں کھادی کے فیس ماسک سینے کا کام دیا گیا ہے۔ ان خاتون کاریگروں نے کھادی کے تقریباً 7 لاکھ فیس ماسک سیئے ہیں اور جموں و کشمیر سرکار کو سپلائی کیے ہیں۔فی الحال جموں و کشمیر میں، کھادی کے 103 ادارے کارکردگی انجام دے رہے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8544
(Visitor Counter : 149
مالیاتی کمیشن
پندرہویں مالیاتی کمیشن کی ایڈوائزری کونسل کی تیسری میٹنگ
مذکورہ کمیشن کی کونسل اپنی رپورٹ داخل کرنے سے قبل مزید تین میٹنگیں منعقد کرے گی
نئی دلّی ، 17 مئی پندرہویں مالیاتی کمیشن کی ایڈوائزری کونسل کی تیسری میٹنگ گزشتہ روز نئی دلّی میں منعقد ہوئی ۔ اس کی صدارت پندرہویں مالیاتی کمیشن کے چیئر مین جناب این ۔کے۔ سنگھ نے کی اور اس میں ایڈوائزری کونسل کے ممبران ، کمیشن کے ممبران ڈاکٹر انوپ سنگھ ، جناب اجے نارائن جھا ، جناب امیتابھ کانت ، سی ای او ، نیتی آیوگ  ، جناب سبھاش چندر گرگ ، فائنانس سیکریٹری  ، جناب گریش چندر مورمو ، ایکسپنڈیچر سیکریٹری  ، اور کمیشن کے سینئر اہلکاروں نے شرکت کی ۔
مذکورہ میٹنگ میں کونسل کے ممبران کو کمیشن کے ذریعہ ریاستی دوروں ، ریزرو بینک آف انڈیا ، بینکروں اور مالیاتی اداروں ، شراکت داروں اور ڈومین ماہرین کے ساتھ صلاح و مشورے کے بارے میں با خبر کرایا گیا ۔ کمیشن کی رپورٹ اور رپورٹ کی نقشہ سازی کے ڈھانچے پر بھی تبادلہ خیال کیا گیا ۔ پبلک سیکٹر بوروئنگ رکوائرمنٹ  کے معاملات ، جی ایس ٹی سے متعلق معاملات اور اس پر عمل در آمد ، قرض اور خسارے سے متعلق اعداد و شمار کو شائع کرنے میں شفافیت ، ریاستی ذمہ داریوں پر ادے کے اثرات ، مالیاتی خسارے ، افراط زر ، سود کی شرح اور پرائیویٹ سرمایہ کاری کے معاملات پر بھی تفصیلی تبادلہ خیالات کئے گئے ۔
میٹنگ میں ڈاکٹر سجّد چنائے کے ذریعہ پیش کئے گئے پریزنٹیشن پبلک سیکٹر کی قرض کی ضروریات کا بھی تجزیہ کیا گیا ۔
چیئر مین جناب این کے سنگھ نے اعلان کیا کہ کونسل کی مزید تین میٹنگیں منعقد کی جائیں گی جن میں ایک نئی حکومت کی تشکیل کے بعد، دوسری مالیاتی کمیشن کو حکومت کے میمورینڈم کے روایتی طور پر داخل کرنے کے بعد اور آخری میٹنگ حکومت کو کمیشن کے ذریعہ حتمی رپورٹ پیش کرنے سے قبل منعقد کی جائے گی ۔
کونسل کے ممبران جنہوں نے میٹنگ میں شرکت کی ان میں ڈاکٹر سرجیت بھال ، ڈاکٹر اروند ورمانی ، ڈاکٹر ایم ۔ گووندا راو، ڈاکٹر اندرا راجہ رام ، ڈاکٹر پناکی چکرورتی ، ڈاکٹر پراچی مشرا ، ڈاکٹر سجّد زیڈ چنائے اور ڈاکٹر کرشنا مورتھی سبرامنیم  شامل ہیں ۔
۔ ۔ ۔ ۔ ۔ ۔
U . 2139
(Visitor Counter : 57
سماجی انصاف اور تفویض اختیارات کی وزارت
پری میٹرک اسکالرشپ اسکیم میں تبدیلی
سال 22-2021 سے دیگر پسماندہ طبقات  کے لیے پری میٹرک اسکالرشپ اسکیم کے تحت صرف 9ویں اور 10ویں جماعت کے طلبہ کو اسکالرشپ فراہم کرنے کا فیصلہ کیا گیا ہے۔ درج فہرست ذاتوں  اور دیگر کو پری میٹرک اسکالرشپ کی اسکیم کے تحت 13-2012 میں اسکیم کے آغاز کے بعد سے صرف 9ویں اور 10ویں جماعت کے طلباء کو پری میٹرک اسکالرشپ فراہم کی جارہی ہے۔
سال 23-2022 سے درج فہرست ذاتوں  کے طلباء کو پری میٹرک اسکالرشپ کے تحت ریاستوں کی جانب سے طلباء کو اپنے حصے کی رقم جاری کردینے کے بعد مرکزی حصہ براہ راست مستفیدین کے بینک اکاؤنٹ میں فوائد کی براہ راست منتقلی  وسیلے سے جاری کیا جاتا ہے۔ سال 23-2022 سے ایس سی طلباء کے لیے پری میٹرک اسکالرشپ کے تحت مرکزی حصہ متعلقہ ریاستی حکومتوں/مرکز کے زیر انتظام علاقوں سے تصدیق شدہ ڈیٹا حاصل کرنے کے بعد ہی جاری کیا جائے گا۔ او بی سی طلباء کے لئے پری میٹرک اسکالرشپ اسکیم کو متعلقہ ریاستی حکومتوں / مرکز کے زیر انتظام علاقوں کے ذریعے لاگو کیا جا رہا ہے۔ ہر مالی سال میں اسکیم کے مجموعی سالانہ اخراجات سے تمام ریاستوں/ مرکز کے زیر انتظام علاقوں کو فنڈز مختص کیے جاتے ہیں۔
سرکاری اسکولوں میں پہلی سے آٹھویں جماعت کے اندراج میں پچھلے 3  سالوں میں تقریباً 1  کروڑ کا اضافہ ہوا ہے۔ اس کے علاوہ ان طبقات کے بچوں کو اسکول جانے کی ترغیب دینے کے لیے حکومت مختلف پروگراموں/ اسکیموں مثلاً سمگر شکشا ابھیان، پی ایم پوشن وغیرہ کے تحت مفت تعلیم، مفت یونیفارم اور مفت کھانا وغیرہ فراہم کر رہی ہے۔
اس سے قبل معاشی طور پر کمزور طبقوں کے طلباء کو پری میٹرک اسکالرشپ فراہم نہیں کی جاتی تھی لیکن نظر ثانی شدہ اسکیم میں انہیں نویں اور دسویں جماعت کے لیے پری میٹرک اسکالرشپ کے لیے بھی غور کیا جا رہا ہے۔
حق تعلیم  ایکٹ، 2009 کے تحت حکومت ہر بچے کو مفت اور لازمی ابتدائی تعلیم  فراہم کرنے کے لیے پرعزم ہے۔ مرکزی امداد یافتہ اسکیم سمگر شکشا ابھیان کے تحت ریاستوں اور مرکز کے زیر انتظام علاقوں کو ہمہ گیر تعلیم کے لیے مختلف سرگرمیاں شروع کرنے کے لیے مالی مدد فراہم کی جاتی ہے۔ ان سرگرمیوں میں اعلی ثانوی سطح تک نئے اسکولوں کا افتتاح/ اسکول کی عمارتوں کی تعمیر اور استحکام، اضافی کلاس رومز، نیتا جی سبھاش چندر بوس آواسیہ ودیالیوں کا قیام اور چلانے کا عمل، مفت یونیفارم کی فراہمی، ابتدائی سطح پر اہل طلباء کو مفت نصابی کتابیں، ٹرانسپورٹ الاؤنس اور اندراج برقرار رکھنے کی مہمات شامل ہیں۔ مزید برآں اسکول سے باہر رہنے والے بچوں کے عمر کے مطابق داخلے کے لیے خصوصی تربیت اور بڑے بچوں کے لیے رہائشی اور غیر رہائشی تربیت، موسمی ہاسٹلز/رہائشی کیمپ، کام کی جگہوں پر خصوصی تربیتی مراکز تاکہ اسکول سے باہر بچوں کو رسمی طور پر اسکولی تعلیمی نظام میں لانے میں معاونت کی جاسکے۔ پچھلے 3  سالوں میں کلاس I تا VIII کے طلباء کے اندراج میں بھی تقریباً 1  کروڑ کا اضافہ ہوا ہے۔
سال 23-2022 سے پری میٹرک اسکالرشپ اسکیم صرف کلاس 9ویں اور 10ویں جماعت کے طلباء کے لیے دستیاب ہے۔
یہ معلومات سماجی انصاف اور تفویض اختیارات کے وزیر مملکت ڈاکٹر وریندر کمار نے آج لوک سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 78
زراعت اور کاشتکاروں کی فلاح و بہبود کی وزارت
اناج، تلہن اور دیگر تجارتی فصلوں کے لئے 20-2019 میں پیداوار کا دوسرا پیشگی تخمینہ
نئی دہلی،18؍فروری،زراعت ، تعاون اور کسانوں کی بہبود کے محکمے نے آج سال 20-2019 کے لئے اہم فصلوں کی پیداوار کا دوسرا پیشگی تخمینہ جاری کیا۔ مانسون سیزن کے دوران  ملک میں مجموعی بارش طویل مدتی اوسط  سے 10 فیصد زیادہ رہی۔ اسی مناسبت سے زیادہ تر فصلوں کے لئے سال 20-2019 کا تخمینہ ان کی معمول کی پیداوار سے زیادہ ہے۔ اس تخمینے پر وقت گزرنے کے ساتھ زیادہ تفصیلی معلومات کے حصول کی وجہ سے نظر ثانی کی گئی ہے۔
20-2019 کے دوران بڑی فصلوں کی پیداوار کے دوسرے پیشگی تخمینے کے مطابق پیداوار مندرجہ ذیل ہے:
- اناج – 291.95 ملین ٹن 
- چاول - 117.47 ملین ٹن 
- گندم - 106.21 ملین ٹن 
- مقوی ؍ موٹا اناج - 45.24 ملین ٹن
- مکا – 28.08 ملین ٹن
- دالیں - 23.02 ملین ٹن
- تور – 3.69 ملین ٹن
- چنا - 11.22 ملین ٹن
- تلہن - 34.19 ملین ٹن
- سویا بین – 13.63 ملین ٹن
- سرسوں -9.11 ملین ٹن
- مونگ پھلی – 8.24 ملین ٹن
- کپاس – 34.89 ملین گانٹھیں 
- جوٹ اور میستا - 9.81 ملین گانٹھیں 
- گنا – 353.85 ملین ٹن
20-2019 کے لئے دوسرے پیشگی تخمینے کے مطابق ملک میں اناج کی کل پیداوار 291.95 ملین ٹن لگایا گیا ہے، جو 19-2018 کے دوران اناج کی پیداوار 285.21 ملین ٹن سے 6.74 ملین ٹن زیادہ ہے۔ البتہ 20-2019 کے دوران پیداوار پچھلے پانچ سالوں کی اناج کی اوسط پیداوار سے 26.20 ملین ٹن زیادہ ہے۔
سال 20-2019 کے دوران چاول کی کل پیداوار 117.47 ملین ٹن رہی جو ایک ریکارڈ ہے۔ یہ پیداوار پچھلے پانچ برسوں کے دوران پیداوار کے اوسط 107.80 ملین ٹن سے 9.67 ملین ٹن زیادہ ہے۔
سال 20-2019 کے دوران گندم کی پیداوار ریکارڈ 106.21 ملین ٹن ہے جو 19-218 کے دوران گندم پیداوار کے مقابلے 2.61 ملین ٹن زیادہ ہے۔
مقوی ؍ موٹے اناج کی پیداوار کا تخمینہ 45.21 ملین ٹن ہے جو 19-2018 کے دوران ہوئی 43.06 ملین ٹن پیداوار سے 2.18 ملین ٹن زیادہ ہے۔ دالوں کی کل پیداوار 20-2019 کے دوران 23.02 ملین ٹن رہنے کا تخمینہ ہے جو پچھلے پانچ برسوں کے دالوں کی پیداوار کے 20.26 ملین ٹن کے مقابلے میں 2.76 ملین ٹن زیادہ ہے۔
ملک میں 20-2019 کے دوران تلہن کی پیداوار کا تخمینہ 34.19 ملین ٹن جو پچھلے سال کی 31.52 ملین ٹن کی پیداوار سے 2.67 ملین ٹن زیادہ ہے۔ اس کے علاوہ 20-2019 کے دوران تلہن کی پیداوار تلہن کی اوسط پیداوار 4.54 ملین ٹن سے زیادہ ہے۔
سال 20-2019 میں گنے کی کل پیداوار کا تخمینہ 353.85 ملین ٹن لگایا گیا ہے، سال 20-2019 کے دوران پچھلے سال کے مقابلے 4.07 ملین ٹن زیادہ ہے۔
کپاس کی پیداوار میں بھی اضافہ ہوا ہے اور اس کا دوسرا تخمینہ 34.89 ملین گانٹھیں لگائی گئی ہیں۔ یہ تخمینہ 19-2018 کے دوران لگائے گئے پیداوار کے تخمینے سے 28.04 ملین زیادہ ہے۔ جوٹ اور میستا کی پیداوار کا تخمینہ 9.81 ملین گانٹھوں کا لگا یا ہے ۔
۔۔۔۔۔۔۔۔۔۔۔۔۔۔۔۔۔۔

U-806
(Visitor Counter : 103
تعاون کی وزارت
امداد باہمی کی سوسائٹیوں کے لئے قومی ڈیٹا بیس
امداد باہمی کی وزارت نے نیشنل کوآپریٹو یونین آف انڈیا  کے ساتھ مل کر ایک قومی کوآپریٹو ڈیٹا بیس بنانے کا عمل شروع کیا ہے، تاکہ مختلف شعبوں کے کوآپریٹیو کے بارے میں معلومات کے ایک نقطہ تک رسائی فراہم کی جاسکے۔ ریاستی حکومتوں، نیشنل کوآپریٹو فیڈریشنز، متعلقہ اداروں اور دیگر اسٹیک ہولڈرز کے ساتھ مشاورت کے کئی دور کے بعد، سیکٹر کے مخصوص ڈیٹا فیلڈز کو نقشہ بنایا گیا ہے۔ ڈیٹا بیس کی توثیق، دیکھ بھال، توسیع اور باقاعدگی سے اپ ڈیٹ کرنے کا بھی انتظام کیا گیا ہے۔ نیشنل کوآپریٹو ڈیٹا بیس کو مرحلہ وار مکمل کیا جائے گا۔ مرحلہ-I کے تحت، تین شعبوں یعنی پرائمری ایگریکلچر کریڈٹ سوسائٹیز ، ڈیری اور ماہی پروری میں کام کرنے والی تقریباً 2.63 لاکھ پرائمری کوآپریٹو سوسائٹیز کی میپنگ مکمل ہو چکی ہے۔ توقع ہے کہ ڈیٹا بیس کو جولائی 2023 تک دیگر تمام شعبوں کی کوآپریٹو سوسائٹیز تک بڑھا دیا جائے گا۔ ڈیٹا بیس کوآپریٹو سیکٹر کے لیے مناسب پالیسیوں کی منصوبہ بندی، تشکیل اور نفاذ میں اسٹیک ہولڈرز کو سہولت فراہم کرے گا۔
یہ بات امداد باہمی کے وزیر جناب امت شاہ نے راجیہ سبھا میں ایک سوال کے تحریری جواب میں کہی۔
۔۔۔۔۔۔۔۔۔۔۔۔۔۔۔۔۔۔

U-3559
(Visitor Counter : 65
وزارت اطلاعات ونشریات
نئی دہلی ورلڈ بک فیئر 2023 میں پبلی کیشنز ڈویژن نے اپنی کتابوں اور جرائد کی نمائش کی
بھارت سرکار کا معروف پبلشنگ ہاؤس پبلی کیشنز ڈویژن 31 ویں نئی دہلی عالمی کتاب میلہ میں اپنی کتابوں اور جرائد کے وسیع ذخیرے کی نمائش کر رہا ہے جو 25 فروری 5 مارچ کے دوران پرگتی میدان نئی دہلی میں منعقد ہو رہا ہے۔
پبلی کیشنز ڈویژن، وزارت اطلاعات و نشریات نئی دہلی عالمی کتاب میلے میں جو شہر کا سب سے زیادہ انتظار کیا جانے والا اور سب سے زیادہ سراہا جانے والا کتاب میلہ ہے اور فروری 25 تا 5 مارچ کے دوران نئی دہلی کے پرگتی میدان میں منعقد ہو رہا ہے اس نو روزہ میگا میلے کا انعقاد وزارت تعلیم کے تحت بھارت سرکار کی ایک خود مختار تنظیم نیشنل بک ٹرسٹ نے انڈیا ٹریڈ پروموشن آرگنائزیشن کے تعاون سے کیا ہے۔
آزادی کا امرت مہوتسو کے جذبے کو پورے جوش و خروش کے ساتھ مناتے ہوئے پبلی کیشنز ڈویژن نے بھارتی جدوجہد آزادی اور مجاہدین آزادی کی تاریخ پر کتابوں کا بھرپور مجموعہ پیش کیا ہے۔ پیش کش میں موجود ذخیرہ کتب کتابوں کے شائقین کو مسحور کرنے کے لیے تیار ہے۔ نمائش میں آرٹ اور ثقافت، تاریخ، سنیما، شخصیات اور سوانح حیات، زمین اور لوگ، گاندھی ادب اور بچوں کے ادب جیسے موضوعات پر کتابیں بھی شامل ہیں۔ یہ ڈویژن راشٹرپتی بھون اور صدور، نائب صدور اور وزیر اعظم کی تقاریر پر اپنی پریمیم کتابیں بھی میلے میں پیش کر رہا ہے، جو پبلی کیشنز ڈویژن کی طرف سے خصوصی طور پر شائع کی گئی ہیں۔
کتابوں کے علاوہ، ڈویژن کے مشہور اور وسیع پیمانے پر گردش کرنے والے رسالے جیسے یوجنا، کروکشیتر، آجکل اور بال بھارتی بھی اسٹال پر دستیاب ہیں۔ شائقین ڈویژن کے ذریعہ شائع ہونے والے جرنلز اور ایمپلائمنٹ نیوز / روزگار سماچار کی سالانہ سبسکرپشن بھی خرید سکتے ہیں۔ 'من کی بات' کتابچے پبلی کیشنز ڈویژن کے سٹال سے بھی حاصل کیے جا سکتے ہیں۔
نئی دہلی ورلڈ بک فیئر پبلشنگ کی دنیا کی سب سے زیادہ انتظار کی جانے والی تقریبات میں سے ایک ہے، جس میں دنیا بھر کے بڑے پبلشنگ ہاؤسز کی شرکت ہوتی ہے۔ اپنے پسندیدہ مطالعات حاصل کرنے کے علاوہ، شائقین میلے کے موقع پر ہونے والی مختلف دیگر سرگرمیوں کو بھی دیکھ سکتے ہیں جیسے مصنفین سے گفت و شنید، یووا کارنر، چائلڈ رائٹرز کارنر اور دیگر ثقافتی تقریبات۔
پبلی کیشنز ڈویژن اپنی کتابوں اور جرائد کی نمائش اسٹال نمبر 171-186، ہال نمبر 5، پرگتی میدان، نئی دہلی میں کر رہا ہے۔
ریلوے کی وزارت
میگھالیہ کو پہلی مرتبہ الیکٹرک انجن سے چلنے والی ریل گاڑیاں حاصل ہوں گی
بھارتی ریلوے نے ابھے پوری-پنچ رتن اور دُدھنائی – میندی پاتھر کے درمیان اہم سیکشنوں کی برق کاری کا کام مکمل کیا
برق کاری کا کام مکمل ہونے سے شمال مشرقی بھارت میں ریل گاڑیوں کے نقل و حمل میں کافی بہتری آئے گی
بھارتی ریلوے سال 2030 تک خالص صفر کاربن خارج کرنے والا ملک بننے کے لیے پوری قوت کے ساتھ آگے قدم بڑھا رہا ہے۔ شمال مشرقی فرنٹیئر ریلوے نے مکمل برق کاری کا ہدف حاصل کرنے کی کوشش میں 15 مارچ 2023 کو دُدھنوئی-میندی پاتھر  سنگل لائن سیکشن اور ابھے پوری-پنچ رتن  ڈبل لائن سیکشن کو مصروف عمل کرکے ایک اور اہم حصولیابی حاصل کی ہے۔ ان سیکشنوں میں برق کاری پورا کرنے کا کام ریلوے کی برق کاری کے لیے مرکزی تنظیم  نے کیا ہے ۔
میندی پاتھر شمال مشرقی بھارت کی ریاست میگھالیہ کا واحد ایسا ریلوے اسٹیشن ہے، جو بھارت کے معزز وزیر اعظم کے ذریعہ افتتاح کیے جانے کے بعد سال 2014 سے مصروف عمل ہے۔ الیکٹرک ٹریکشن کے آغاز کے بعد، الیکٹرک لوکوموٹیو کے ذریعہ کھینچی جانے والی ریل گاڑیاں اب میگھالیہ کے میندی پاتھر سے سیدھے آپریٹ ہو سکیں گی۔ اس اہم کامیابی سے ریل گاڑیوں کی اوسط رفتار میں اضافہ ہوگا۔اب زیادہ مسافر اور مال ڈھلائی والی ریل گاڑیاں ان سیکشنوں کی برق کاری کے بعد اپنے سیکشن سے متعلق پوری رفتار سے دوڑ سکیں گی۔ اس سے سیکشن میں وقت کی پابندی میں بھی اضافہ ہوگا۔دوسری ریاستوں سے الیکٹرک لوکوموٹیو کے ذریعہ کھینچی جانے والی پارسل اور مال بھاڑا ریل گاڑیاں راست طور پر میگھالیہ پہنچ سکیں گی۔
برق کاری مکمل ہونے سے شمال مشرقی بھارت میں ریل گاڑیوں کے نقل و حمل میں کافی بہتری رونما ہوگی۔ حجری ایندھن سے ہٹ کر برق کاری سے چلنے والے انجن کی جانب رخ کرنے سے کثافت میں تخفیف کے ساتھ، اس خطے میں ریلوے نظام کی اثر انگیزی میں بھی بہتری رونما ہوگی۔ اس سے بلا رکاوٹ نقل و حمل میں مدد ملے گی اور قیمتی غیر ملکی زر مبادلہ کی بچت کے علاوہ شمال مشرقی ریاستوں سے آنے جانے والی ریل گاڑیوں کے وقت کی بھی بچت ہوگی۔
الیکٹرانکس اور اطلاعات تکنالوجی کی وزارت
وزیر مملکت راجیو چندر شیکھر اتر پردیش کے وارانسی ، گونڈا، مراد آباد اور سہارن پور میں آدھار سیوا کیندروں کا افتتاھ کریں گے
آدھار کی وجہ سے بھارت کے شہریوں کو ایک ڈیجیٹل شناخت دے کر اختیارات ملے ہیں
یوپی میں 15 کروڑ سے زیادہ مستفیدین کو براہ راست فائدہ کی منتقلی کے ذریعے فائدہ پہنچایا گیا اور بدعنوانی کا خاتمہ کیا گیا
اتر پردیش 20.97 کروڑ آدھار اندراج کے ساتھ اس ڈیجیٹل تبدیلی کی قیادت کر رہا ہے
نئی دہلی،20دسمبر، 2021/الیکٹرانکس و آئی ٹی، ہنر مندی کے فروغ اور چھوٹے کاروبار کی وزارت میں مرکزی وزیر مملکت راجیو چندر شیکھر نو تعمیر شدہ آدھار سیوا کیندروں کا افتتاح کریں گے۔ یہ کیندر وارانسی ، گونڈا، مراد آباد اور سہارن پور میں تعمیر کیے گئے ہیں۔ یہ افتتاح 21 دسمبر 2021 کو ان شخصیتوں کی موجود گی میں ویڈیو کانفرنسنگ کے ذریعے کریں گے۔
الیکٹرانکس اور آئی ٹی کی وزارت کے تحت یو آئی ڈی اے آئی نے اے ایس کے قائم کیے ہیں۔ یہ کیندر ڈیجیٹل انڈیا پروگرام کے تحت قائم کیے گئے ہیں اور یو آئی ڈی اے آئی ملک بھر کے 122 شہروں میں اس طرح کے 166 کیندر قائم کرنے کا منصوبہ بنا رہی ہے۔ یہ مراکز وارانسی ، گونڈا، مراد آباد اور سہارن پور میں چھ ، سات، آٹھ اور نو، اتر پردیش میں ہوگی۔ آگرہ، لکھنؤ ، پریاگ راج ، غازی آباد اور یو آئی ڈی اے آئی گورکھپور میں اے ایس کے شروع کرے گا۔
اے ایس کے کے ذریعے حکومت کا مقصد ایک ہی جگہ سے سبھی آدھار والے خدمات فراہم کرنا ہے۔ یہ جانکاری بھی دی گئی کہ حکومت ہند نے گیان پرینیتی  کو مستعدی کے ساتھ استعمال کیا ہے۔ تقریباً 313 مرکزی سرکار کی اسکیموں کے بارے میں نوٹیفائی کیا ہے تاکہ آدھار کے استعمال کے لیے مختلف سماجی بہبود کے فائدوں کی فراہمی میں کسی طرح کی بدعنوانی نہ ہوں۔ یہ اسکیمیں ہیں پی ایم کسان، پی ایم آواس یوجنا، پی ایم جن آروگیہ یوجنا ، پہل ، ایم جی نریگا، نیشنل سوشل سکیورٹی امدای پروگرام ، اور پی ڈی ایس ۔ 250 سے زیادہ ریاستی بہبود کی اسکیمں بھی نوٹیفائی کیا گیا ہے۔
جیم ٹرینیٹی نے خود کو یکسر تبدیلی لانے والا ثابت کیا ہے اور اس سے ملک کے دور دراز علاقوں میں رہنے والوں تک رسائی کرنے میں مدد ملی ہے۔ کئی ملکوں نے آدھار تجربے کو سمجھنے میں کافی زیادہ دلچسپی کااظہار کیا ہے اور اس کےلیے انہوں نے یو آئی ڈی اے آئی سے رابطہ قائم کیا ہے۔
آدھار سیوا کیندر اپننے مکینوں کو ایک آرام دہ اور ایئر کنڈیشن والے ماحول کی پیش کش کرتا ہے۔ اے ایس کے میں شہریوں پر خصوصی توجہ دی گئی ہے اور ایے ایس کے سے متعلق مینیجروں کو مکینوں تک رسائی حاصل کرنے کی تربیت دی گئی ہے۔ نیز بچوں، معمر شہریوں، اور معذور افراد کے لیے ترجیحی طور پر معاملات کو حل کیا گیا ہے۔
اے ایس کے میں صبح نو بجے سے شام ساڑھے پانچ بجے تک ہفتے کے سات دن کام کاج ہوتا ہے اور یہ سرکاری چھٹیوں کو بند رہتا ہے۔ جبکہ آدھار اندراج مفت ہے ، روپے کا برائے نام چارج ڈیموگرافک اپ ڈیٹ کے لیے 50 روپے اور ڈیموگرافک اپ ڈیٹ کے ساتھ یا اس کے بغیر بایو میٹرک اپ ڈیٹ کے لیے 100 روپے قابل ادائیگی ہیں۔
۔۔۔
ش ح ۔ اس۔ ت ح ۔
U –14567
(Visitor Counter : 172
وزارت دفاع
ریڈیولاجیکل اور نیوکلیئر ایمرجنسی کے لیے ٹیکنالوجی ترقیاتی فنڈ کے تحت تیار کردہ ایک اہم دوا کی تیاری اور مارکیٹنگ کو ڈی سی جی آئی کی منظوری مل گئی
ڈی آر ڈی او ٹیکنالوجی پر صنعت کی طرف سے تیار کردہ پروشین بلیو ناقابل حل مرکبات
ٹیکنالوجی ترقیاتی فنڈ  اسکیم کے تحت تیار کردہ پروشین بلیو ناقابل حل مرکبات کے تجارتی استعمال کے لیے پیداوار اور مارکیٹنگ کے لائسنس اسکاٹ ایڈل فارمیسیا لمیٹیڈ، بڈی، ہماچل پردیش اور اسکنٹر لائف سائنس ایل ایل پی، احمد آباد، گجرات کو ڈرگس کنٹرولر جنرل آف انڈیا  کے ذریعے دیے گئے ہیں۔ اس دوا کو صنعت کے ذریعے انسٹی ٹیوٹ آف نیوکلیئر میڈیسن اینڈ الائیڈ سائنسز ، دہلی کی ٹیکنالوجی کی بنیاد پر تیار کیا گیا ہے، جو دفاعی تحقیق و ترقی کی تنظیم  کی لیبارٹری ہے۔
یہ دوا Pru-DecorpTM اور PruDecorp-MG کے کمرشیل نام سے دستیاب ہوگی۔ مرکبات کو سیزیم اور تھیلیم کی آلودگی سے پاک کرنے کے لیے استعمال کیا جاتا ہے۔ یہ عالمی ادارہ صحت  کی جانب سے ریڈیولاجیکل اور نیوکلیئر ہنگامی حالات کے لیے درج کردہ اہم ادویات میں سے ایک ہے۔
سکریٹری، محکمہ دفاع آر اینڈ ڈی اور چیئرمین ڈی آر ڈی او ڈاکٹر سمیر وی کامت نے اس کامیابی پر تنظیم اور صنعت کو مبارکباد دی ہے۔ انہوں نے کہا کہ ٹی ڈی ایف پروجیکٹ کے تحت ان دوائیوں کی تشکیل اور ان کی منظوری وزیر اعظم جناب نریندر مودی کے ‘آتم نربھر بھارت’ کے وژن کو حاصل کرنے کے لیے صنعت کو فروغ دینے کے لیے ڈی آر ڈی او کی ایک کامیاب کوشش ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 81
محنت اور روزگار کی وزارت
پردھان منتری شرم یوگی مان دھن پنشن اسکیم کے تحت تقریباً 46 لاکھ غیر منظم کارکنوں کو رجسٹر کیا گیا ہے
نئی دہلی، 2 دسمبر ،2021
ماہانہ پنشن کی شکل میں بڑھاپے کو تحفظ فراہم کرنے کے لیے، حکومت ہند نے سال 2019 میں پردھان منتری شرم یوگی مان دھن پنشن اسکیم شروع کی تھی۔ اس اسکیم کے تحت کم از کم یقین دہانی شدہ ماہانہ پنشن تین ہزار روپے 60 سال کی عمر کو پہنچنے کے بعد غیر منظم کارکنوں کو فراہم کیے جائیں گے۔
25 نومبر 2021 تک، اس اسکیم کے تحت کل 45,77,295 غیر منظم کارکنوں کو رجسٹر کیا گیا ہے، جب کہ اتر پردیش میں 6، غیر منظم شعبے کے 36,275 کارکنوں کو پی ایم ،ایس وائی ایم پنشن اسکیم کے تحت اندراج کیا گیا ہے۔
تمام ریاستوں/مرکز کے زیر انتظام علاقوں کی حکومتوں سے درخواست کی گئی ہے کہ وہ اس اسکیم کو مقبول بنائیں اورپی ایم ایس وائی ایم اسکیم کے تحت اندراج کے لیے ٹارگیٹ گروپس/اہل کارکنوں کو متحرک کریں۔ زیادہ تر ریاستوں / مرکز کے زیر انتظام حکومتوں نے پی ایم-ایس وائی ایم اسکیم کے نفاذ میں تعاون بڑھایا ہے اور غیر منظم کارکنوں کو متحرک کرنے کے لیے موثر اقدامات کیے ہیں۔
مرکزی حکومت نےپی ایم ،ایس وائی ایم سکیم کے تحت اندراج کو بڑھانے کے لئے بھی کئی اقدامات کئے ہیں جیسے کہ ریاستوں اور مرکز زیر انتظام علاقوں کے ساتھ اسکیم کی پیش رفت کا وقتاً فوقتاً جائزہ لینا،آئی ای سی سرگرمیوں کے ذریعے اسکیم کی تشہیر، ریاستی سطح کی نگرانی کمیٹیوںکی تشکیل اور ریاستی حکومتوں کے ذریعے استفادہ کنندگان کو متحرک کرنے کو یقینی بنانے کے لیے ضلعی سطح پر عمل درآمد کمیٹیاں۔
یہ معلومات مزدور اور روزگار کے مرکزی وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
<><><><><>
ش ح-ا م-ج
U.No. : 13667
(Visitor Counter : 111
وزیراعظم کا دفتر
وزیر اعظم نے آشیش چاندورکر سے ’’بریونگ اے وائرل اسٹورم: انڈیاز کووِڈ-19 ویکسین اسٹوری‘‘ نامی کتاب کا نسخہ حاصل کیا
وزیر اعظم جناب نریندر مودی نے آشیش چاندورکر سے ’’بریونگ اے وائرل اسٹورم: انڈیاز کووِڈ-19 ویکسین اسٹوری‘‘نامی کتاب کا نسخہ حاصل کیا ، جس میں انہوں نے ٹیکہ کاری میں بھارت کی پیش رفت کی سرگذشت بیان کی ہے۔
آشیش چاندورکر کے ذریعہ کیے گئے ٹوئیٹ کا جواب دیتے ہوئے، وزیر اعظم نے کہا؛
’’آپ کی کتاب کا نسخہ حاصل کرکے مسرور ہوں جس میں آپ نے ٹیکہ کاری میں بھارت کی پیش رفت کی سرگذشت بیان کی ہے۔‘‘
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 203.29 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 3.64 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,03,29,46,125
|
|
بچی ہوئی خوراکیں
|
|
3,64,25,100
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 203.29 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 3.64 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔